Základná škola, Školská 389, Sačurov

ročníkový projekt

**Cesta k emocionálnej zrelosti**

**ISCED 2**

5. ročník

**Cesta k emocionálnej zrelosti**

Cieľ:

* rozvíjať u žiakov sebareflexiu, sebapoznávanie a sebaúctu, vedieť prevziať zodpovednosť za svoje konanie, osobný život a sebavzdelávanie
* naučiť žiakov uplatňovať svoje práva, ale aj rešpektovať názory a potreby iných
* podporovať prevenciu sociálno-patologických javov v škole

Program je rozdelený do 10 tém.

Každá z tém modeluje určitým spôsobom niektorú z charakteristík emocionálne zrelého človeka

Stretnutia na seba nadväzujú spätnou väzbou, nasleduje zahrievacia aktivita, téma, záver.

Termín: – január

Metódy a formy práce:

* didaktické hry
* inscenačná metóda
* modelové situácie
* diskusia

Triedy: V. ročník

Lektori: Mgr. Tatiana Hricová

Úvodne stretnutie je veľmi dôležité, keďže môže predznamenať priebeh celého programu. Dôležité je vytvorenie bezvýhradnej atmosféry a vzájomnej akceptácie účastníkov.

Pri realizácii jednotlivých aktivít je potrebné zvážiť rôzne zloženie kolektívov.

Kreslenie čiary života môže u niektorých žiakov spôsobovať neistotu a obavy. Táto technika je však akýmsi odrazovým mostíkom do ďalších tém. Odporúčam preto venovať dôraz analýze kresieb. Väčšina žiakov konštatuje, nízke sebapoznanie.

Písanie listu rodičom je možné aj ako skupinová práca. Najinšpiratívnejšie listy sa môžu zverejniť v školskom časopise, webovej stránke.

Aktivita zameraná na zlepšenie vzťahov v kolektíve by sa mala viesť v pozitívnom a zmierlivom duchu. Pri skupinových aktivitách je potrebné dbať, aby sa zúčastnili všetci žiaci, v opačnom prípade, môže nastať traumatizácia pre žiakov, ktorí neboli vyzvaní od svojich spolužiakov.

Je potrebné bezvýhradne rešpektovať aj neochotu spolupracovať, prípadne niečo zverejňovať u žiakov. Rešpektujeme súkromie žiakov.

Učiteľ ako koordinátor skupiny, počas realizácie jednotlivých aktivít má vytvárať predovšetkým atmosféru istoty, aby žiaci mali odvahu vyskúšať aj neobvyklé kroky. Pre skupinu by mal byť vzorom, obrazom dospelého človeka, ku ktorému sa majú priblížiť.

Zásady programu *Zásada komplexnosti:*

* EQ nechápeme izolovane, ale ako prierezovú tému výchovno-vzdelávacieho procesu, súčasťou je výchova k uznávaniu hodnôt, k vytváraniu postojov a medziľudských vzťahov

 *Zásada primeranosti:*

* obsah a množstvo informácií prispôsobujeme špecifikám daného vývinového obdobia, biologickej i psychosociálnej zrelosti žiaka, rešpektovať tradície regiónu a rodiny, zohľadňovať individuálne schopnosti žiakov

 *Zásada vedeckosti:*

* obsah a metódy zodpovedajú súčasnej rovine vedeckého poznania, ide o hľadanie súvislosti medzi jednotlivými pojmami a javmi a ich vplyv a význam pre život človeka

 *Zásada názornosti a samostatnej činnosti:*

* vytváranie takých modelových situácií zo strany pedagóga, ktoré by zaujali žiakov a viedli ich k samostatnému uvažovaniu a vytváraniu postojov.

 *Zásada pravdivosti:*

* úplnosť a pravdivosť podávaných informácií je základným predpokladom formovania žiakov

 *Zásada úcty k človeku:*

* má výrazne mravný podtext, najmä v chápaní neprekročenia určitej hranice (napr. ľudskej dôstojnosti)

Prínosy programu:

* odbúravanie bariér medzi žiakmi
* rozvíjanie sebapoznania, sebadôvery, sebaúcty, sebapoznania
* rozvíjanie tvorivosti, asertivity, komunikácie
* zlepšovanie komunikácie, vzťahov v triede

 vypracovala: Mgr. Tatiana Hricová